ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 19/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetusta Jumalan todellisesta luonnosta.
Sarjan tarkoitus on osoittaa, miksi Jumala vuodatti vihansa -
Vanhan testamentin lain kautta ja sovittaa se yhteen armon kanssa, -
jota Jeesus osoitti uudessa liitossa. Monet näkevät tämän ristiriidan -
ja pitävät siksi Jumalaa skitsofreenisena. He eivät tiedä, -
onko Hän Vanhan testamentin ankara ja tuomitseva Jumala -
vai Uuden testamentin Jumala, -
joka antaa aviorikoksesta kiinni jääneelle naiselle anteeksi.
Oikeasti tässä ei ole ristiriitaa. Olen selittänyt, miksi Jumala antoi lain -
ja osoittanut, ettei se ollut Jumalan ensimmäinen tapa kohdella ihmisiä.
Gal. 3:16 "Mutta nyt lausuttiin lupaukset Aabrahamille -
ja hänen siemenelleen. Hän ei sano: 'Ja siemenille', ikäänkuin monesta, -
vaan ikäänkuin yhdestä: 'Ja sinun siemenellesi', joka on Kristus.
Minä tarkoitan tätä: Jumalan ennen vahvistamaa testamenttia -
ei neljänsadan kolmenkymmenen vuoden perästä tullut laki -
voi kumota, niin että se tekisi lupauksen mitättömäksi.
Sillä jos perintö tulisi laista, niin se ei enää tulisikaan lupauksesta.
Mutta Aabrahamille Jumala on sen lahjoittanut lupauksen kautta.
Mitä varten sitten on laki? Se on rik- komusten tähden jäljestäpäin lisätty..."
Laki siis lisättiin jälkeenpäin, kun uskon liitto oli jo olemassa.
1. Moos. 15:5―6 "Ja hän vei hänet ulos ja sanoi: 'Katso taivaalle -
ja lue tähdet, jos ne taidat lukea'. Ja hän sanoi hänelle: -
'Niin paljon on sinulla oleva jälkeläisiä'. Ja Abram uskoi Herraan, -
ja Herra luki sen hänelle vanhurskaudeksi."
Vanhurskaus tuli uskon kautta.
Abraham uskoi Jumalaan ja tuli van- hurskaaksi jakeessa 1. Moos. 15:6.
Ympärileikkauksen laki annettiin muistaakseni luvussa 17.
Sen mukaan miespuoliset jälkeläiset oli ympärileikattava tai tapettava.
Juutalaiset olivat sitä mieltä, ettei ympärileikkaamaton ihminen -
voinut tulla kristityksi eli osaksi Kristuksen ruumista.
He eivät ajatelleet asiaa loogisesti. Abraham tuli vanhurskaaksi -
uskon kautta jo paljon ennen ympärileikkausmääräystä.
Se tapahtui pari lukua eli laskujeni mukaan noin 17 vuotta sen jälkeen.
Abrahamin välit Jumalaan olivat kunnossa -
jo paljon ennen ympärileikkauslain antamista. Tästä puhutaan -
Roomalaiskirjeen luvussa 4 ja Galatalaiskirjeen luvussa 3.
Uskon liitto oli siis voimassa jo paljon ennen mitään käskyä.
Kymmenen käskyä ja Vanhan testamentin laki -
annettiin 430 vuotta jakeen 1. Moos. 15:6 jälkeen.
Jakeiden Gal. 3:17―18 mukaan lupaus oli jo annettu uskon kautta, -
eikä myöhemmin lisätty laki voinut tehdä sitä tyhjäksi.
Miksi laki sitten annettiin, jos uskon liitto oli jo olemassa?
Jae 19 "Se on rikkomusten tähden jäljestäpäin lisätty olemaan -
siihen asti, kunnes oli tuleva se siemen, jolle lupaus oli annettu".
Tämä on tärkeää. Jumalalla oli siis jo toimiva järjestelmä.
Hän oli perustanut uskon liiton jo ennen lain antamista.
Abraham tuli vanhurskaaksi uskon kautta, ei lain perusteella.
Tuo liitto oli jo olemassa, mutta laki lisättiin rikkomusten tähden -
olemaan siihen asti, kunnes tulisi se siemen, jolle lupaus oli annettu.
Jakeessa 16 sanottiin jo, että tuo yksi siemen -
viittasi Kristukseen, ei monikossa Abrahamin jälkeläisiin.
Abrahamin siemen tarkoittaa siis Kristusta.
Laki lisättiin olemaan siihen asti, kunnes siemen eli Jeesus tulisi.
Laki ei ollut ensimmäinen tapa, jolla Jumala käsitteli syntiä.
Hän armahti synnit ja teki uskon liiton Abrahamin kanssa.
Sitten laki lisättiin olemaan Jeesuksen tuloon asti.
Jeesuksen tultua suhteen Jumalaan ei pitäisi enää perustua lakiin.
Jeesus osoitti Jumalan rakkauden, jonka pitäisi muuttaa sydämemme.
Jumala kirjoittaa lain sydämeemme, eivätkä käskyt enää rajoita meitä.
Lakia tarvitaan yhä niitä varten, jotka eivät tunne Jeesusta.
1. Tim. 1:9 "...lakia ei ole pantu vanhurskaalle, -
vaan laittomille ja niskoitteleville, jumalattomille ja syntisille..."
Lain tehtävä on osoittaa heille heidän virheensä -
ja saada heidät pelon vuoksi vähentämään synnin tekemistä.
Herran omien ei kuulu elää lain alla, -
sillä elämme Kristuksen vapauden lain alla, joka kumoaa muut lait.
Tästä puhutaan monessa kohdassa. Luen jakeesta Jaak. 2:8 -
"Vaan jos täytätte kuninkaallisen lain Raamatun mukaan: -
'Rakasta lähimmäistäsi niinkuin itseäsi', niin te hyvin teette; -
mutta jos te henkilöön katsotte, niin teette syntiä, -
ja laki näyttää teille, että olette lainrikkojia."
Tämä "kuninkaallinen laki" on yksi kahdesta tärkeimmästä käskystä.
Jakeessa Matt. 22:37 Jeesus sanoi: "Rakasta Herraa, sinun Jumalaasi, -
kaikesta sydämestäsi ja kaikesta sielustasi ja kaikesta mielestäsi."
Ja jakeessa 39 "Rakasta lähimmäistäsi niinkuin itseäsi".
Nuo ovat kaksi tärkeintä käskyä, joiden varassa riippuu kaikki.
Tähän kohtaan Jaakob viittasi. Jakeessa Room. 13:8 puhutaan -
oman maan lakien noudattamisesta ja sen vallan alle alistumisesta.
"Älkää olko kenellekään mitään velkaa, muuta kuin että toisianne -
rakastatte; sillä joka toistansa rakastaa, se on lain täyttänyt.
Sillä nämä: 'Älä tee huorin, älä tapa, älä varasta, älä himoitse', -
ja mikä muu käsky tahansa, ne sisältyvät kaikki tähän sanaan: -
'Rakasta lähimmäistäsi niinkuin itseäsi'. Rakkaus ei tee -
lähimmäiselle mitään pahaa. Sentähden on rakkaus lain täyttämys."
Jos me, jotka olemme ottaneet vastaan Jeesuksen rakkauden, -
rakastaisimme lähimmäistämme niin kuin itseämme, -
emme koskaan rikkoisi mitään lakia. Emme varastaisi keneltäkään, -
koska emme halua, että meiltä varastetaan.
Emme kohtelisi ihmisiä huonosti. Ei olisi sotia, aviorikoksia -
eikä avioeroja, jos ihmiset vain vaeltaisivat Jumalan rakkaudessa.
Kaikki uskovatkaan eivät elä näin, eivätkä varsinkaan ei-uskovat.
Siksi lakia ja siihen liittyviä rangaistuksia tarvitaan yhä, -
jotta yhteiskunnassa pysyisi yllä jonkinlainen moraali ja järjestys.
Mutta kun olemme Jumalan armon alla, suhteemme Jumalaan -
ei enää perustu suorituksiimme.
Jakeen Gal. 3:19 mukaan laki lisättiin rikkomusten tähden -
siemenen eli Jeesuksen tuloon asti. Nyt, kun olemme Jeesuksen omia, -
emme enää ole tämän kasvattajan alla.
Tämä ovat tärkeitä asioita. Olen jo puhunut Galatalaiskirjeen luvusta 4.
Ennen kuin synnyimme uudesti, olimme kuin lapsia, -
joita piti hallita säännöillä. Kuten aiemmin sanoin, -
ennen uudestisyntymää ihmiset eivät ymmärtäneet näitä asioita.
Heitä piti kohdella kuin lapsia ja estää pelon avulla tekemästä syntiä.
Luvun 4 loppuosassa puhutaan Abrahamin kahdesta pojasta.
Ensimmäistä poikaa, Ismaelia, verrataan laista syntyneisiin -
ja toista poikaa, Iisakia, Jumalan Hengestä syntyneisiin -
eli siis meihin uudestisyntyneisiin.
Gal. 4:21 "Sanokaa minulle te, jotka tahdotte lain alaisia olla, -
ettekö kuule, mitä laki sanoo?" Lakihenkiset ihmiset väittivät -
näille kristityille, ettei pelkkä usko Jeesukseen riittänyt.
Jumalan suosio piti ansaita elämällä pyhää elämää.
Paavali yritti kaikin keinoin vastustaa tätä ja puhua järkeä kristityille, -
jotka sekoittivat lain uskoon ja vaativat uskovilta pyhää elämää.
"...te, jotka tahdotte lain alaisia olla, ettekö kuule, mitä laki sanoo?
Onhan kirjoitettu, että Aabrahamilla oli kaksi poikaa, toinen orjattaresta, -
toinen vapaasta. Mutta orjattaren poika oli syntynyt lihan mukaan, -
vapaan taas lupauksen voimasta. Tämä on kuvannollista puhetta; -
nämä naiset ovat kaksi liittoa: toinen on Siinain vuorelta, -
joka synnyttää orjuuteen, ja se on Haagar".
Vanhan testamentin lakia verrataan tässä orjuuteen ja Hagariin, -
Saaran orjattareen, jonka kanssa Abraham yritti auttaa Jumalaa -
toteuttamaan lupauksen, jonka mukaan hän saisi paljon lapsia.
Koska Abraham ja Saara eivät saaneet lapsia, -
Abraham yritti sitä Saaran orjattaren kanssa, joka tulikin raskaaksi.
Myöhemmin Jumala sanoi Abrahamille, ettei Ismael ollut -
luvattu siemen, jonka kautta Jumalan lupaukset toteutuisivat.
Saara saisi lapsen. Saara oli tuolloin 90-vuotias ja Abraham 99.
Kun Iisak syntyi, Abraham oli satavuotias ja Saara 91-vuotias.
Se oli silkka ihme. Saaran poika Iisak oli tuo luvattu siemen, -
jota Jumala siunasi. Juuri tästä tässä puhutaan.
Jae 24 "Tämä on kuvannollista pu- hetta; nämä naiset ovat kaksi liittoa: -
toinen on Siinain vuorelta, joka syn- nyttää orjuuteen, ja se on Haagar; -
sillä Haagar on Siinain vuori Arabiassa ja vastaa nykyistä Jerusalemia, -
joka elää orjuudessa lapsineen."
Oli loukkaavaa sanoa juutalaisille, että Jerusalem oli orjuudessa.
Paavali ei tarkoittanut vain Rooman valtaa, vaan myös lain alla olemista.
Juutalaisten jumalanpalvelus perustui suorituksiin, -
mikä keskitti huomion syntiin -
ja toi mukanaan vain syyllisyyttä ja kadotustuomion.
"Mutta se Jerusalem, joka ylhäällä on, on vapaa, ja se on meidän äitimme."
Tässä kuvataan näitä kahta lasta. Hagar ei ollut Abrahamin vaimo, -
vaan vaimon orjatar. Hänen lapsensa kuvaa lain alla olevia ihmisiä, -
jotka yrittävät ansaita Jumalan suosion teoillaan.
Jae 30 "Mutta mitä sanoo Raamattu?
'Aja pois orjatar poikinensa; -
sillä orjattaren poika ei saa periä vapaan vaimon pojan kanssa.'"
Tämä viittaa siihen, että Ismaelin synnyttyä -
Hagarin ja Saaran välille tuli kiistaa. Saara oli emäntä ja Hagar orja, -
mutta kun Hagar tuli raskaaksi ja sai lapsen, -
hän alkoi määräillä emäntäänsä.
Kun Saara sitten tuli raskaaksi ja synnytti Iisakin, -
poikien välille tuli kiistaa.
Ismael alkoi vainota ja arvostella Iisakia.
Kiista kasvoi niin suureksi, että Saara pyysi Abrahamia -
ajamaan orjattaren ja hänen poikansa pois luotaan.
Ismael ei saisi enää olla tekemisissä Iisakin kanssa.
Raamattu kertoo, että Abraham loukkaantui pyynnöstä ja suri asiaa, -
mutta kun hän rukoili, Jumala käski hänen kuunnella vaimoaan -
ja ajaa orjattaren lapsineen pois, -
sillä orjattaren poika ei perisi yhdessä vapaan naisen pojan kanssa.
Se voi kuulostaa julmalta, mutta kyse oli vertauksesta.
Ne, jotka yrittävät luoda suhdetta Jumalaan suoritusten perusteella, -
eivät koskaan saa sitä, mitä lupaukseen uskovat saavat.
Galatalaiskirjeen luku 4 varoittaa meitä siitä, -
ettemme tule koskaan miellyttämään Jumalaa VT:n lain kautta.
Paavali havainnollistaa asiaa erilaisilla esimerkeillä.
Lapsi on holhoojien alaisuudessa, kunnes hän on täysi-ikäinen -
ja saa ottaa vastaan perinnön. Laki on kuin kasvattaja, -
mutta kun usko on tullut, emme ole enää sen alaisia.
Laki ja usko ovat kuin Iisak ja Ismael: Ne eivät voi periä yhdessä.
Raamattu sanoo: "Aja pois orjatar poikinensa". Ja niin tapahtui.
Koko arabien ja juutalaisten välinen konflikti juontaa juurensa siitä, -
ettei Abraham malttanut odottaa, vaan auttoi Jumalaa hankkimalla Ismaelin.
Me toimimme aivan samoin. Emme osaa vain luottaa Jumalaan, -
vaan haluamme itse tehdä jotain ja autella Jumalaa.
Emme osaa vain pelkästään luottaa Jumalaan.
Tätä voi soveltaa vaikka mihin. Omassa elämässäni on meneillään -
uuden raamattukoulukampuksen rakennusprojekti.
Se maksaa monta miljoonaa dollaria.
Haluaisin koko ajan tehdä jotain noiden rahojen keräämiseksi, -
mutta en mitenkään pysty keräämään tuollaista summaa itse.
Niinpä ainoa looginen toimintatapa on vain luottaa Jumalaan -
ja levätä Herrassa, mutta lihani kokee, että minun pitäisi tehdä jotain.
Jakeessa Hepr. 4:11 puhutaan siitä, että lepääminen vaatii työtä.
Vaatii ponnistuksia olla tekemättä mitään ja luottaa Jumalaan.
En tarkoita sitä, että meidän pitäisi vain maata kaiket päivät.
Minulle on suuri ponnistus pitää yllä uskoani ja luottaa siihen, -
että Jumala antaa minulle välineet kutsunsa toteuttamiseen.
Toki minun täytyy tehdä ne asiat, jotka Hän käskee minun tehdä.
Ajattelemme usein, että terveytemme on täysin meidän vastuullamme.
Toki meidän tulee tehdä jotain. Kehosta on pidettävä huolta.
Emme voi vain maata sohvalla ja syödä roskaruokaa.
Meidän tulee liikkua ja syödä hyvin, -
mutta jos tämä asenne menee liian pitkälle, luotamme omiin tekoihimme, -
emme Raamatun lupauksiin siitä, että Jeesus on kantanut sairautemme.
En kehota tekemään vääriä asioita, -
mutta luottamuksemme tulee olla Herrassa, ei omissa teoissamme.
Olen nähnyt paranemiseen uskovien ihmisten kuolevan.
En ymmärtänyt, miksi he eivät parantuneet. En tiedä tätä varmasti, -
mutta uskon, että yksi paranemisen esteistä oli se, -
että he kokeilivat kaikkia mahdollisia lääketieteen keinoja.
He sanoivat uskovansa siihen, että Jumala voisi parantaa heidät, -
mutta he luottivat enemmän kaikkeen siihen, mitä itse tekivät.
Tai parhaimmillaankin heidän uskonsa oli laimentunut, -
koska he yrittivät luottaa sekä Jumalaan että omiin ponnistuksiinsa.
Katso, että luotat Herraan, et kaikkeen siihen, mitä itse teet.
Vanhan testamentin lain tarkoitus oli osoittaa meille, -
ettemme voi koskaan pelastaa tai vanhurskauttaa itseämme.
Sen oli tarkoitus saada meidät anomaan Jumalalta armoa.
Tämä on koko opetussarjani ajatus.
Olen antanut sarjalle nimeksi Jumalan todellinen luonto, -
sillä jos ymmärrät tämän väärin ja ajattelet, että lain tarkoitus -
oli kertoa, mitä kaikkea meidän on tarkoitus tehdä, -
jotta Jumala hyväksyisi meidät, -
tulet kokemaan pelkoa ja torjuntaa, sillä et ole koskaan täydellinen.
Silloin elät lain tuottaman syyllisyyden ja tuomion alla.
Niin Raamatussa sanotaan. Minäkin elin ennen niiden alla.
Uskoin, että Jumala voisi parantaa isäni ja rukoilin sitä puoli vuotta.
Olin tuolloin 11-vuotias. Minä jopa paastosin.
Kun isä ei parantunut, oletin, etten ollut paastonnut tarpeeksi -
enkä ollut tarpeeksi pyhä. Pettyneenä päätin yrittää entistä kovemmin.
Oli kuin olisin juossut juoksumatolla. Yritin kaikkeni pääsemättä mihinkään.
En koskaan ollut tarpeeksi hyvä.
Uskon, että monet juoksevat suoritusten juoksumatolla ajatellen, -
että Jumala vastaa heille, jos he vain yrittävät vähän kovemmin.
Lopulta he väsyvät eivätkä pysty enää tekemään kaikkea sitä.
Tämän ohjelman katsojien joukossa on varmasti monia, -
jotka uskovat yhä Jumalaan, mutteivät koe riittävänsä Hänelle.
Siksi he ovat lakanneet yrittämästä, koska eivät halua olla tekopyhiä.
He uskovat, että Jumala on olemassa ja että Hän on kaikkivaltias, -
mutta eivät usko riittävänsä Hänelle.
Hyvä uutinen on, ettei tarvitsekaan.
Lakia ei ole tarkoituskaan noudattaa. Se on meille täysin mahdotonta.
Laki saa meidät anomaan armoa Jumalalta. Silloin meillä on -
oikeanlainen suhde Jumalaan, vaikkemme täytäkään lain käskyjä.
Se muuttaa sydämemme, että huomaamme elävämme -
pyhempää elämää kuin silloin, kun yritimme noudattaa lakia.
Pyhyys on pelastuksen hedelmä ja sivutuote, ei sen edellytys.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Jos olet koskaan harkinnut tulemista Charis-kouluun, -
haluan kutsua sinut kampuspäiville.
Ne pidetään raamattukoulumme uusissa tiloissa Coloradossa.
Raamattukoulumme opettajat puhuvat siellä, samoin minä.
Luvassa on hienoa ylistystä, ja vastaamme kysymyksiinne.
Päivien tarkoitus on auttaa sinua tekemään tärkeä päätös siitä, -
haluaako Jumala sinun tulevan raamattukouluumme.
Uskon, että se muuttaisi elämäsi. Olisi hienoa, jos tulisit käymään.
Muista siis 11.―13.3.2015 Coloradon Woodland Parkissa.
Koko Andrewin opetussarja Jumalan todellisesta luonnosta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonnosta kertovan sarjan neljäs osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Saatavana on myös Andrewin uusin kirja aiheesta älä rajoita Jumalaa.
Tilaa omasi jo tänään!
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Haluan kutsua sinut ARMI-konferenssiimme.
ARMI on yhteistyöjärjestömme.
Kokous pidetään tiloissamme Woodland Parkissa 24.―26.3.2015.
Järjestön tarkoitus on saattaa kaikki työkalut ja resurssit, -
jotka Jumala on minulle ja raamattukoulullemme antanut, -
muidenkin pastorien käyttöön. Jäseniä on kaikkialta maailmasta.
Keith Moore palvelee kanssani. Konferenssista tulee hieno.
Muista: 24.―26.3.2015 Coloradon Woodland Parkissa.
USA:n vanhin CBC-yhteistyökoulu sijaitsee Keskilännen sydämessä.
Se on perustettu elokuussa 2003.
Chicagon Charis-koulu keskittyy yhteen asiaan: opetuslapseuteen.
Koulun johtaja Cynthia Quarles: ―Opetuslapseus tuo muutoksen.
Koulu on kuin kasvihuone, jossa voi kasvaa. Ympärillä on ihmisiä, -
jotka nostavat sinut uudelle tasolle.
Koulu on kuin perhe. Perheessä on turva ja kasvu.
Ensimmäisenä vuonna opin erottamaan armon ja lain toisistaan.
Se oli minulle suuri oivallus.
Charis-raamattukoulussa voit kokea Jumalan armoa.
Lisätietoja Chicagon Charis-koulusta nettisivuiltamme.
Opiskelin Chariksen kirjekurssilla tammikuusta elokuun loppuun.
Kurssi sopi minulle loistavasti, koska saatoin opiskella aina, -
kun minulla vain oli vapaata aikaa.
Jos en olisi tehnyt kirjekurssia, olisin voinut aloittaa opinnot -
vasta vuotta myöhemmin.
Kirjekurssin ansiosta valmistuin yhtä aikaa siskoni ja isäni kanssa.
Uusi ja parannettu CBC-kirjekurssi on nyt saatavissa USB-muistitikuilla.
Aloita matkasi tässä osoitteessa.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Ota selvää, mitä järjestössämme ja Charis-koulussa tapahtuu.
Sisäpiirin tarinat vain nettisivuilla.
Suomennos: Anni Lähteenmäki
Investoi Charis-raamattukouluun ja Andrew Wommackin työhön